Slabo stúpajúce Hcg
Dobrý deň,
Robila som si niekoľko tt, všetky boli pozitívne, no napriek tomu mám hcg 1191 a obdeň 1389 a na usg nie je nič vidno. Clearblue mi však ukázal v deň odberu krvi 3+, pričom podľa ich tabuľky sa táto hodnota a teda týždeň od počatia zobrazí len nad 2000hcg. 
Je tam možnosť chybovosti?
Dobrý deň
Ďakujeme za Vašu otázku
Ľudský choriogonadotropín (hCG) je hormón, ktorý sa v krvi a moči normálne vyskytuje len počas tehotenstva. Vylučuje ho tkanivo placenty takmer od doby zahniezdenia. Hodnota hCG 1-2 mIU/ml znamená, že nedošlo k otehotneniu. Hodnota hCG 6-24 mIU/ml spadá do tzv. šedej zóny, kedy je hladina choriových gonadotropínov v krvi zvýšená, ale ešte neznamená tehotenstvo. Podľa literatúry dosahuje hladina cirkulujúceho hCG jeden mesiac po počatí typicky približne 2000 mIU/ ml.
Hodnoty hCG v moči sú nižšie než v krvi, preto testovanie hladiny hormónu hCG v krvi je omnoho citlivejšie než testovanie z moču. Hladina hormónu je však vysoko individuálna.
V prípade nejasností, odporúčam kontaktovať Vášho gynekológa, ktorý jediný potvrdí/vylúči tehotenstvo.
Prajem pekný zvyšok dňa
S pozdravom, PharmDr. Lucia Kubáňová